Page:Three Scotch songs.pdf/3

 Donald Caird can drink a gill

Fast as hostle wife can fill;

Ilka ane that sells good liquor

Kens how Donald bends a bicker.

When he's fou, his stout and saucey

Keeps the cantle o‘ the causey;

Highland chief and Lowland laird,

Maun gie room to Donald Caird.

Steek the amrie, lock the kist,

Else some gear may soon be mist;

Donald Caird finds orra things

Whare Allan Gregor fand the tangs;

Dunts o’ kebbuc' taits o’ woo,

Whiles a hen, and whiles a sow:

Wabs or duds, frae hedge or yard,

‘Ware the woody, Donald Caird

On Donald Caird the doom was stern,

Craig to tether—legs to airn:

But Donald Caird‘ wi‘ muckle study,

Caught the gift to cheat the woody.

Kings o‘ airn and bolts o‘ steel,

Fell like ice frae hand and heel:—

Watch the sheep in fauld and glen,

Donald Caird's come again.

Donald Caird‘s come again;

Donald Caird‘s come again;

Dinna let the Shirra ken

Donald Caird's come again

